Държавен вестник, бр. 47, 2019 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  47
(4) Всеки от членовете на Дисциплинар-
ната комисия е с мандат 4 години и може 
да бъде преизбиран само веднъж.
(5) Мандатът на член на Дисциплинарната 
комисия може да се прекрати предсрочно при:
1. смърт;
2. подаване на оставка;
3. фактическа невъзможност да изпълнява 
задълженията си повече от 6 месеца;
4. с мотивирано решение на органа по 
назначаването.
(6) При предсрочно прекратяване на ман-
дата на член на Дисциплинарната комисия 
на негово място се определя нов член за 
остатъка от мандата.
Чл. 44. (1) Дисциплинарната комисия:
1. провежда заседания и изслушвания на 
спортисти и спортно-техническия персонал 
по всички въпроси, свързани с нарушенията 
на антидопинговите правила;
2. взема решения по всички въпроси, 
свързани с нарушенията на антидопинговите 
правила;
3. определя вида и размера на наказанията 
за извършените нарушения на антидопинго-
вите правила и ги налага.
(2) За осъществяване на правомощията 
си Дисциплинарната комисия има право да 
привлича външни експерти – специалисти 
в определена област, когато за разрешаване 
на конкретен въпрос са необходими специ-
ални знания и умения, които членовете на 
комисията не притежават.
(3) За всеки отделен случай Дисципли-
нарната комисия се произнася с мотивирано 
решение в срок до 30 дни от изслушването 
на спортиста и/или спортно-техническия 
персонал.
(4) Дисциплинарната комисия осъществя-
ва дейността си при спазване на принципите 
по чл. 50.
(5) Председателят на Българския олим-
пийски комитет утвърждава процедурни 
правила за работа на Дисциплинарната 
комисия, които се публикуват на интернет 
страницата на БОК.
Чл. 45. (1) Право да отнесат за разглеж-
дане и разрешаване до Дисциплинарната 
комисия въпроси, свързани с нарушения на 
антидопинговите правила, имат:
1. изпълнителният директор на Антидо-
пинговия център;
2. съответната лицензирана спортна ор-
ганизация;
3. всяка подписала САК страна;
4. Световната антидопингова агенция;
5. спортистът и/или упълномощено от 
него лице;
6. всяко лице, за което е установено, че е 
извършило нарушение на антидопинговите 
правила.
(2) Въпросите се отнасят за решаване до 
Дисциплинарната комисия:
1. в срок 7 дни от датата на издаване на 
решението на изпълнителния директор на 
Антидопинговия център – за изпълнителния 
директор на Антидопинговия център;
2. в 21-дневен срок от получаването на 
известието за издадено решение от антидо-
пингова организация – за организациите по 
ал. 1, т. 2 – 4;
3. във всеки момент от периода на ли-
шаване от права на спортисти и спортно-
технически персонал.
Чл. 46. (1) Председателят на Дисци-
плинарната комисия или когато отсъст-
ва – негов заместник, определя състава на 
комисията за разглеждането и решаването 
на всеки отделен случай. Всеки разглеждащ 
състав се председателства от председателя 
на Дисциплинарната комисия или от негов 
заместник и включва един от членуващите 
в Дисциплинарната комисия лекари и един 
от членуващите в Дисциплинарната комисия 
спортни специалисти.
(2) За член на разглеждащия състав не 
може да бъде назначавано лице:
1. което е страна по делото или заедно с 
някоя от страните по делото е субект на спор-
ното или свързано с него правоотношение;
2. което е съпруг или роднина по права 
линия без ограничение, по съребрена линия 
до четвърта степен включително или по 
сватовство до трета степен включително на 
някоя от страните или на неин представител;
3. което живее във фактическо съпруже-
ско съжителство със страна по делото или 
с неин представител;
4. което е било представител, съответно 
пълномощник, на страна по делото;
5. което е взело участие при решаване 
на делото в друга инстанция или е било 
свидетел или вещо лице по делото;
6. относно което съществуват други об-
стоятелства, които пораждат основателно 
съмнение в неговото безпристрастие.
(3) Член на разглеждащия състав е длъ-
жен сам да се отстрани в случаите по ал. 2, 
т. 1 – 5, а когато не приеме отвода по ал. 2, 
т. 6 – да обяви обстоятелствата.
(4) За отсъствието на обстоятелствата 
по ал. 2 членовете на разглеждащия състав 
попълват декларация.
(5) Разглеждащият състав заседава при 
открити врати, освен ако някоя от страните 
поиска спорът да се разгледа при закрити 
врати.
Чл. 47. (1) За насрочването на първото 
заседание съответните страни по чл. 45, ал. 1 
се известяват писмено за датата и часа на 
изслушване в срок, не по-кратък от 7 дни 
преди датата на заседанието.